पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिमी विक्षोभ सहित चार सिस्टम सक्रिय रहने से अंचल का मौसम बीते दो दिन से लगातार बदल रहा है। दिन में तेज गर्मी के बाद दोपहर 3 बजे से अचानक तेज हवा चल रही है। शनिवार को भी यह सिलसिला जारी रहा। इस बार शहर में बादल छाने के साथ हल्की बारिश भी हुई। कई अन्य जगहों पर भी बूंदाबांदी हुई। रविवार को भी गरज-चमक के साथ हल्की बारिश की संभावना है।
लगातार दो दिन तापमान 43 डिग्री रहने के बाद से अब नीचे आ रहा है। शुक्रवार को यह 42 पर आया और अब 41.0 पर पहुंच गया। इसके बावजूद शनिवार काे दिन के समय काफी उमस महसूस हुई। इसकी वजह यह थी कि नमी का स्तर बढ़ गया है और तेज धूप खिल रही है। बादल छाए रहने से न्यूनतम तापमान लगातार दूसरे दिन 26 डिग्री रहा। रात में अगर आसमान पूरी तरह साफ हो तो तापमान कम रहता है। बादल छाए रहने से दिन की गर्मी वायुमंडल में विलीन नहीं हो पाती है। इसलिए तापमान ऊंचा बना रहता है।
मई में औसत तापमान 41.5, 10 साल में 4 बार ही ऐसा रहा : मौसम विभाग से मिली जानकारी के अनुसार मई माह के दौरान औसत तापमान 41.5 डिग्री रहता है। हालांकि बीते 10 साल का रिकॉर्ड देखें तो ऐसा 4 बार ही हुआ है। 2014 में मई का औसत तापमान 40.8 डिग्री ही रहा। जबकि 2015 और 2018 सबसे गर्म रहे, क्योंकि मई में औसत तापमान 43 डिग्री से ज्यादा रहा। 2016 से 2018 तक मई में अधिकतम तापमान 46 डिग्री के ऊपर तक पहुंचा। जहां तक 2021 का सवाल है तो मौसम विभाग का अनुमान है कि इस बार अधिकतम तापमान 43-44 के बीच ही रहने की संभावना है। आज भी बादल छाए रहेंगे।
इन सिस्टम की वजह से बदल रहा है मौसम
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn